Saga Alþýðusambands Íslands er komin út í tveimur veglegum bindum og er þar sögð saga ASÍ og íslenskrar verkalýðsbaráttu í heila öld en sambandið var stofna ... Saga Alþýðusambands Íslands er komin út í tveimur veglegum bindum og er þar sögð saga ASÍ og íslenskrar verkalýðsbaráttu í heila öld en sambandið var stofnað árið 1916 . Forlagið gefur verkið út í samstarfi við Alþýðusamband Íslands en höfundur þess er Sumarliði R. Ísleifsson sagnfræðingur , sem hefur unnið að sögurituninni í nokkur ár og viðað að sér afar umfangsmiklum heimildum um íslenska alþýðusögu og samfélagsmál . Verkið hefur átt sér langan aðdraganda og mikil og vönduð undirbúningsvinna hefur verið unnin sem skilar sér í metnaðarfullu og glæsilegu riti um íslenskt samfélag og sögu , frá fyrstu tilraunum til stofnunar alþýðusamtaka gegnum hörð stéttaátök kreppuáranna , samfélagsbreytingar á eftirstríðsárum , alþýðutryggingar , húsnæðismál , jafnréttismál , lífeyrisréttindi , menntamál , alþjóðamál og ótalmargt annað sem íslensk alþýðusamtök komu að , og allt til nútímans . Fyrra bindið ber undirtitilinn Í samtök og nær yfir tímabilið 1916 - 1960 . Skoða nánari lýsingu Upplýsingar eru birtar með fyrirvara um breytingar og villur . Upplýsingar á síðu söluaðila gilda .